[{"text_idx": "#000003", "text": "Mathemateg, Saesneg a TG Sylfaenol"}, {"text_idx": "#000005", "text": "Academi Prentisiaethau ar y rhestr fer am wobr bwysig"}, {"text_idx": "#000007", "text": "Ar y rhestr fer yn y categori cyflogwr macro y flwyddyn (5,000+), mae\u2019r bartneriaeth wedi\u2019i chydnabod am ei hymrwymiad i gyflogi a hyfforddi unigolion drwy ei rhaglenni prentisiaeth ar o\u0302l dangos dulliau arloesol a deinamig o gyflawni\u2019r rhaglenni a phrentisiaethau wedi\u2019u gwreiddio yn rhan o gynllun hyfforddi ac ethos y byrddau iechyd."}, {"text_idx": "#000008", "text": "Ar hyn o bryd, mae gan y bartneriaeth brentisiaid sy\u2019n weinyddwyr, gweithwyr cymorth gofal iechyd ar y wardiau ac mewn theatrau, cynorthwywyr mewn labordai ac mewn meysydd megis Dysgu a Datblygu, Swyddfeydd Archebu ar gyfer Cleifion Allanol, Ystadau a Chyfleusterau a\u2019r Adran Therapi\u0308au. Mae\u2019r rhan fwyaf yn ymgymryd a\u0302 phrentisiaethau mewn busnes a gweinyddu a chymorth gofal iechyd clinigol (megis patholeg) ond maent yn gobeithio ehangu\u2019r cymwysterau prentisiaeth er mwyn eu cynnig i fferylliaeth, lletygarwch a TGCh yn y dyfodol."}, {"text_idx": "#000009", "text": "Wedi\u2019u trefnu ar y cyd gan Lywodraeth Cymru a Ffederasiwn Hyfforddiant Cenedlaethol Cymru (NTfW), gyda Openreach yn brif noddwr ar gyfer eleni, mae\u2019r gwobrau yn dangos llwyddiannau\u2019r dysgwyr, y cyflogwyr, y tiwtoriaid a\u2019r aseswyr gorau yng Nghymru sydd wedi rhagori wrth gyfrannu at ddatblygu rhaglenni hyfforddeiaeth a phrentisiaethau Llywodraeth Cymru."}, {"text_idx": "#000010", "text": "Mae 34 yn y rowndiau terfynol mewn dwsin o gategori\u0308au yn cystadlu am y gwobrau pwysig a fydd yn cael eu cyflwyno mewn seremoni uchel ei phroffil yn y Ganolfan Gynadledda Ryngwladol Cymru newydd yng Nghasnewydd ar 24 Hydref."}, {"text_idx": "#000012", "text": "\u201cRydym yn falch iawn o gael cyrraedd y rhestr fer. Mae llwyddiant y cynllun wedi bod yn rhyfeddol gyda safon yr ymgeiswyr a\u2019r dilyniant i swyddi parhaol i recriwtiaid yn gwbl wych. Fel Coleg blaengar, rydym yn deall yr angen i recriwtio prentisiaid sydd a\u0302\u2019r sgil a\u2019r agwedd i symud ymlaen yn y gyrfaoedd o\u2019u dewis sy\u2019n cyd-fynd yn uniongyrchol ag angen llawer o fusnesau, yn enwedig Bwrdd Iechyd Prifysgol Bae Abertawe, i greu gweithlu medrus ar gyfer y tymor hir.\u201d"}, {"text_idx": "#000015", "text": "\u201cRydym i gyd yn gweithio\u2019n galed i ddatblygu a hyrwyddo cyfleoedd prentisiaeth i bobl leol ddechrau eu gyrfaoedd o fewn y Bwrdd Iechyd ac i\u2019r staff presennol wella eu sgiliau a\u2019u gwybodaeth er mwyn diwallu anghenion cyfnewidiol y sefydliad, cael dyrchafiad ac esblygu.\u201d"}, {"text_idx": "#000017", "text": "\u201cMae ein rhaglenni prentisiaethau a hyfforddeiaethau yn Llywodraeth Cymru yn helpu niferoedd cynyddol o bobl i ennill y sgiliau a\u2019r profiad y gwyddom fod eu hangen ar fusnesau ym mhob sector o\u2019r economi yng Nghymru.\u201d"}, {"text_idx": "#000019", "text": "We pride ourselves on offering an excellent user experience for our customers and clients when partaking in a part-time or professional training course with us."}]